ফুয়েন্তেস : হ্যাঁ বলব। ১৯৬২ সালে এনবিসি আমাকে একটি বিতর্কে অংশগ্রহণ করার জন্য আমন্ত্রণ জানায়। ‘প্রগতির জন্য জোট’ শীর্ষক আলোচনায় আমাকে যুক্তরাষ্ট্রের স্টেট ডিপার্টমেন্টের ল্যাটিন আমেরিকা বিষয়ক আন্ডার সেক্রেটারি রিচার্ড গুডউইনের সঙ্গে বিতর্কে অংশগ্রহণ করতে হবে। আমি রাজি হয়ে গেলাম, বেশ তো যাওয়া যাক। প্রশাসনে কাজ করার কারণে রিচার্ড আমার চেয়ে অনেক বেশি সুবিধাজনক অবস্থানে, আমার চেয়ে ভালো ইংরেজি বলাবে, আরো অনেক দিক থেকে এগিয়ে। তবু আমি অংশ নিতে পারলে খুশিই হবো। কাজেই আমি আমন্ত্রিত হলাম, আমন্ত্রণ গ্রহণ করলাম।